(Text cu relevanță pentru SEE)

Inițiativa în chestiune nu are un impact direct și/sau identificabil care să ducă la prejudicii semnificative sau să afecteze consecvența cu obiectivele în materie de neutralitate climatică și obligațiile care decurg din Legea europeană a climei.

CSDR este, de asemenea, strâns legat de pachetul privind finanțele digitale. Acesta este legat în special de propunerea de regulament privind un regim-pilot pentru infrastructurile pieței bazate pe tehnologia registrelor distribuite (DLT). În temeiul regulamentului respectiv, sistemele de decontare bazate pe DLT și sistemele de tranzacționare și decontare bazate pe DLT pot fi exceptate de la respectarea anumitor dispoziții ale CSDR, sub rezerva anumitor condiții, cu scopul de a stimula inovarea în acest domeniu, asigurând în același timp protecția investitorilor, integritatea pieței și stabilitatea financiară. Acordul politic cu privire la propunerea respectivă a introdus, de asemenea, posibilitatea de a amâna aplicarea normelor CSDR privind cumpărările impuse obligatorii, pentru a permite reflecții mai aprofundate în cadrul revizuirii CSDR. În plus, CSDR este legat de propunerea de regulament privind reziliența operațională digitală a sectorului financiar, care urmărește să asigure faptul că toți participanții la sistemul financiar, inclusiv CSD-urile, dispun de garanțiile necesare pentru a atenua atacurile cibernetice și riscurile conexe asociate TIC.

Regulamentul din 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare (CSDR) a urmărit să amelioreze siguranța și eficiența decontării, precum și să prevadă o serie de cerințe comune pentru CSD­uri la nivelul UE. Deși CSD-urile au fost reziliente, inclusiv în timpul crizei financiare din 2008, și au făcut obiectul reglementării în temeiul dreptului intern și al standardelor internaționale, acestea nu au fost reglementate în mod consecvent la nivelul Uniunii Europene (UE). Acest lucru a condus la diferențe în ceea ce privește siguranța acestora și a ridicat probleme legate de condițiile de concurență echitabile. Reglementarea CSD-urilor a fost, de asemenea, importantă pentru finalizarea cadrului de reglementare a infrastructurilor pieței de tranzacționare și post-tranzacționare, în conformitate cu Directiva privind piața instrumentelor financiare (Directiva 2004/39/CE), care a abordat sistemele de tranzacționare, și cu Regulamentul privind infrastructura pieței europene [Regulamentul (UE) nr. 648/2012], care a abordat contrapărțile centrale (CPC) și registrele centrale de tranzacții. În plus, o abordare coerentă în materie de reglementare a sistemelor de decontare și a proceselor de decontare a fost importantă pentru completarea și facilitarea Target2-Securities (T2S). CSDR a reprezentat, de asemenea, răspunsul UE la solicitarea Consiliului pentru Stabilitate Financiară (CSF) din 20 octombrie 2010 privind revizuirea și îmbunătățirea standardelor pentru a asigura infrastructuri mai solide ale pieței financiare.

Depozitarii centrali de titluri de valoare (Central Securities Depositories – CSD) gestionează infrastructura care permite decontarea titlurilor de valoare, și anume finalizarea unei tranzacții cu titluri de valoare prin transferul de fonduri bănești sau titluri de valoare sau ambele. CSD­urile joacă un rol esențial pe piața primară, centralizând înregistrarea inițială a titlurilor de valoare nou emise („serviciul notarial”). De asemenea, CSD-urile administrează conturi de titluri de valoare care înregistrează numărul de titluri de valoare deținute și deținătorii acestora, precum și fiecare modificare la nivelul deținerii respectivelor titluri („serviciu de administrare centralizată”). În plus, unele CSD-uri furnizează servicii auxiliare, inclusiv servicii bancare.

•Evaluări ex post/verificarea adecvării legislației existente

3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

Propunerea urmărește să asigure îndeplinirea obiectivelor CSDR într-un mod mai proporțional, mai eficace și mai eficient. Acest lucru ar trebui să se traducă prin cerințe mai simple sau mai puțin stricte, menite să diminueze sarcina administrativă aferentă regulamentului asupra părților interesate, în special a CSD-urilor, fără a pune în pericol protecția investitorilor, integritatea pieței și stabilitatea financiară. Prin revizuirea mecanismelor de supraveghere pentru CSD-uri (în special pentru cele care își desfășoară activitatea la nivel transfrontalier, precum și pentru cele care fac parte din grupuri de CSD­uri), propunerea abordează provocările observate în realizarea convergenței în materie de supraveghere. În plus, recalibrarea anumitor cerințe în ceea ce privește procedura de „pașaport”, furnizarea de servicii auxiliare de tip bancar și disciplina în materie de decontare răspunde preocupărilor exprimate de părțile interesate, inclusiv de Autoritatea Europeană pentru Valori Mobiliare și Piețe (ESMA), protejând în același timp obiectivele CSDR. Propunerea nu depășește ceea ce este necesar pentru atingerea acestor obiective, ținând seama de necesitatea de a monitoriza și a atenua eventuale riscuri pe care le pot genera operațiunile CSD-urilor din interiorul și din afara UE la adresa stabilității financiare. Proporționalitatea opțiunilor de politică preferate este evaluată în continuare în capitolul 6 din evaluarea impactului care însoțește prezentul document.

Simplificarea cerințelor privind accesul CSD-urilor la serviciile auxiliare de tip bancar, care este necesară pentru decontarea în valută, ar spori, de asemenea, concurența în acest domeniu. În acest sens, o revizuire a pragului sub care CSD-urile pot utiliza pentru astfel de servicii instituțiile de credit ar putea permite CSD-urilor să își dezvolte în continuare serviciile pentru investitorii naționali și la nivel transfrontalier. Se estimează că, date fiind modificările propuse, s-ar putea aștepta anual o decontare suplimentară în valută în valoare de 16 miliarde EUR.

CSD-urile ar beneficia de costuri reduse atunci când își desfășoară activitatea în UE, în special din cauza reducerii barierelor din calea decontării transfrontaliere care decurg din (i) înființarea colegiilor și (ii) simplificarea procedurii actuale de „pașaport”. În special, reducerea sarcinilor asociate cerințelor privind procedura de „pașaport” ar simplifica și ar accelera procesul. Se preconizează că procedura de „pașaport” simplificată, care include mai degrabă o notificare către autoritățile competente din statul membru gazdă decât o aprobare din partea acestora, va reduce costurile cu până la 75 %, ceea ce ar genera o economie unică, în medie, de 585 000 EUR pentru fiecare CSD. Introducerea colegiilor ar aduce, de asemenea, beneficii CSD-urilor din UE, datorită securității juridice care rezultă din consolidarea convergenței în materie de supraveghere. În plus, introducerea colegiilor și a unei date-limită pentru clauza de anterioritate ar consolida stabilitatea financiară în ceea ce privește CSD-urile din UE și CSD-urile din țările terțe.

·Facilitarea accesului CSD-urilor la serviciile auxiliare de tip bancar, permițând CSD­urilor care dețin o licență bancară să ofere astfel de servicii altor CSD-uri și revizuind pragurile sub care CSD-urile pot utiliza o bancă comercială. O altă opțiune avută în vedere a fost eliminarea restricțiilor privind furnizarea de servicii auxiliare de tip bancar către CSD-uri, însă aceasta nu a fost luată în considerare deoarece ar putea crește semnificativ riscurile la adresa stabilității financiare.

La litera (c), modificarea articolului 7 alineatul (3) din CSDR precizează când se inițiază procedura de cumpărare impusă în cazul în care Comisia a adoptat un act de punere în aplicare în temeiul articolului 7 alineatul (2a) și că perioada de prelungire pentru instrumentele financiare tranzacționate pe o piață de creștere pentru IMM-uri se calculează pe bază de zile calendaristice.

Prin urmare, sarcinile propuse pentru ESMA nu vor necesita crearea de posturi suplimentare și pot fi realizate cu resursele existente. Același lucru este valabil și pentru ABE, care va trebui să elaboreze un standard tehnic care să determine pragul sub care CSD-urile pot utiliza instituțiile de credit pentru furnizarea de servicii auxiliare de tip bancar.

ESMA ar fi afectată în principal de participarea la colegii, de elaborarea sau actualizarea a 5 standarde tehnice și de gestionarea procesului de notificare de către CSD-urile din țările terțe a activităților lor în UE. Totuși, ultimul aspect ar implica un mic cost unic. Cu toate acestea, simplificarea procedurii de „pașaport” ar reduce costurile suportate de ESMA, deoarece cerințele privind procedura de „pașaport” ar fi mai simple și mai clare. În plus, o determinare clară a tranzacțiilor care intră în domeniul de aplicare al regimului de disciplină în materie de decontare ar reduce, de asemenea, sarcina administrativă a ESMA legată de parcurgerea seturilor de întrebări și răspunsuri. În plus, adaptarea periodicității rapoartelor pe care ESMA trebuie să le prezinte Comisiei va reduce și mai mult sarcina administrativă impusă autorității. ESMA ar beneficia, de asemenea, de unele dintre opțiunile de politică preferate care ar consolida mediul de supraveghere, în special procesul de notificare pentru CSD-urile din țările terțe.

Articolul 1 punctul 6 litera (c) modifică articolul 22 alineatul (11) din CSDR prin introducerea unei noi date până la care ESMA să prezinte Comisiei proiecte de standarde tehnice de reglementare pentru a specifica formularele tip, modelele și procedurile pentru examinare și evaluare. Această modificare a datei ar trebui să permită ESMA să adapteze, dacă este necesar, standardele tehnice de reglementare la modificările aduse CSDR în urma acestei inițiative.

Articolul 1 punctul 6 modifică articolul 22 alineatele (1), (4) și (7) din CSDR în vederea modificării periodicității procesului de examinare și evaluare, de la o dată pe an la o dată la doi ani. În plus, acesta modifică articolul 22 alineatele (2) și (3) din CSDR pentru a clarifica modul în care CSD-urile ar trebui să se pregătească pentru a face față scenariilor care le-ar putea împiedica să își furnizeze operațiunile și serviciile critice în condiții de continuitate a activității. Cerința de a elabora planuri de rezoluție este eliminată, deoarece este considerată neclară și nu există în prezent niciun regim de rezoluție la nivelul Uniunii pe baza căruia ar putea fi elaborat un plan de rezoluție. În schimb, alineatul (2) revizuit impune CSD-urilor să elaboreze și să prezinte autorității competente planuri adecvate pentru redresarea sau lichidarea lor ordonată. Alineatul (3) revizuit precizează conținutul minim al planurilor menționate la alineatul (2), precum și periodicitatea revizuirii și a actualizării acestor planuri (cel puțin o dată la doi ani). De asemenea, se clarifică faptul că astfel de planuri trebuie să țină seama de dimensiunea, importanța sistemică, natura, amploarea și complexitatea activităților CSD-ului în cauză și de orice plan de redresare sau de rezoluție relevant stabilit în conformitate cu Directiva privind redresarea și rezoluția instituțiilor bancare (BRRD). Modificările aduse alineatului (3) nu afectează cerința ca autoritățile competente să informeze ESMA atunci când se elaborează și se menține un plan de rezoluție pentru un CSD. Acest lucru se poate întâmpla din cauza legislației naționale sau a cerinței de a respecta alte acte legislative ale UE, cum ar fi BRRD.

Articolul 1 punctul 4 litera (c) introduce un nou alineat (7a) la articolul 17 din CSDR pentru a introduce noi cerințe astfel încât autoritățile competente să facă schimb de informații cu alte autorități, în special cu autoritățile relevante.

Articolul 1 punctul 3 modifică articolul 12 literele (b) și (c) din CSDR pentru a clarifica faptul că, în cazul în care un CSD nu desfășoară activități de decontare înainte de începerea procesului de autorizare, criteriile de determinare a autorităților relevante care ar trebui să fie implicate în acest proces țin seama de activitatea de decontare anticipată.

(a)când un CSD face obiectul procedurii de „pașaport” prevăzute la articolul 23 alineatele (3)-(7), mai exact așa-numitul „colegiu pentru procedura de «pașaport»” sau

(b)când un CSD face parte dintr-un grup corporativ format din două sau mai multe CSD-uri autorizate în cel puțin două state membre, și anume așa-numitul „colegiu la nivel de grup”.

În cazul în care un CSD care face obiectul procedurii de „pașaport” prevăzute la articolul 23 alineatul (3)-(7) face parte, de asemenea, dintr-un grup corporativ care cuprinde cel puțin un alt CSD, ar trebui să fie posibil să se instituie un singur colegiu pentru CSD-ul respectiv, mai degrabă decât două colegii separate (și anume, un colegiu separat responsabil de procedura de „pașaport” și un colegiu la nivel de grup separat), pentru a se asigura sinergii și a se evita sarcini administrative inutile pentru autoritățile implicate.

Înființarea unui singur colegiu ar trebui să fie posibilă și în cazul în care celelalte CSD-uri din cadrul grupului fac obiectul procedurii de „pașaport”, pentru a se evita o situație în care există mai multe colegii responsabile de procedura de „pașaport” și un colegiu la nivel de grup separat pentru CSD-urile care fac parte din același grup și care, în multe cazuri, au proceduri comune, partajează resurse, evaluări ale măsurilor pe care le-au instituit pentru a asigura conformitatea cu legislația statului membru gazdă în care furnizează servicii la nivel transfrontalier etc. Cu toate acestea, în cazul în care celelalte CSD-uri din cadrul grupului fac, de asemenea, obiectul procedurii de „pașaport”, înființarea unui singur colegiu pentru întregul grup este posibilă numai cu acordul autorităților competente ale CSD-urilor respective.

În plus, articolul 24a stabilește normele privind stabilirea președintelui, în special pentru colegiul la nivel de grup, componența colegiilor și sarcinile acestora pentru a asigura o abordare coerentă în materie de supraveghere la nivelul UE. ESMA este împuternicită să elaboreze proiecte de standarde tehnice de reglementare care să precizeze modalitățile practice de funcționare a colegiilor.

În cele din urmă, sunt introduse modificări în întregul regulament pentru a se asigura că colegiile sunt informate cu privire la deciziile importante luate cu privire la CSD-uri [și anume, modificările aduse articolului 22 alineatul (7), articolului 23 alineatele (4), (5) și (7), articolului 24 alineatele (1) și (5), articolului 60 alineatele (1) și (2) din CSDR].

5.2.6 CSD-uri din țările terțe și încetarea aplicării clauzei de anterioritate

Articolul 1 punctul 10 modifică articolul 25 din CSDR, care stabilește cadrul pentru CSD-urile din țările terțe. Litera (a) introduce cerința ca CSD-urile care intenționează să furnizeze servicii de decontare în legătură cu instrumentele financiare constituite în temeiul legislației unui stat membru să transmită o notificare către ESMA, abordând astfel lipsa de informații în acest sens atât la nivel național, cât și la nivelul UE. Litera (c) împuternicește ESMA să elaboreze standarde tehnice de reglementare pentru a specifica informațiile pe care CSD-ul dintr-o țară terță trebuie să le furnizeze ESMA în notificarea respectivă, precizează că aceste informații se limitează la ceea ce este strict necesar și oferă o listă de exemple.

Articolul 1 punctul 10 litera (b) modifică articolul 25 alineatul (6) al cincilea paragraf, precizând că ESMA informează în scris CSD-ul dintr-o țară terță care solicită recunoașterea pentru a furniza servicii notariale sau de administrare centralizată printr-o decizie motivată temeinic de acordare sau de refuz al recunoașterii în termen de șase luni de la data depunerii unei cereri complete sau de la data adoptării unei decizii de echivalență de către Comisie, oricare dintre aceste date este mai recentă.

Articolul 1 punctul 23 modifică articolul 69 alineatul (4) din CSDR prin introducerea unei date-limită pentru clauza de anterioritate atât pentru CSD-urile din UE, cât și pentru CSD­urile din țările terțe. Mai precis, litera (a) modifică articolul 69 alineatul (4) stabilind că data-limită pentru clauza de anterioritate pentru CSD-urile din UE este de un an de la intrarea în vigoare a prezentului regulament. Litera (b) introduce un nou alineat (4a) care stabilește o dată-limită pentru clauza de anterioritate pentru CSD-urile din țările terțe, care este de trei ani de la intrarea în vigoare a prezentului regulament ca urmare a proceselor de echivalență și de recunoaștere. În plus, CSD-urile din țările terțe care beneficiază de clauza de anterioritate au obligația de a transmite o notificare către ESMA atunci când oferă servicii notariale și de administrare centralizată în legătură cu instrumentele financiare constituite în temeiul legislației unui stat membru pentru a remedia lipsa de informații în această privință, atât la nivel național, cât și la nivelul UE. Litera (b) împuternicește ESMA să elaboreze standarde tehnice de reglementare pentru a specifica informațiile pe care CSD-ul dintr-o țară terță trebuie să le furnizeze ESMA în notificarea respectivă și precizează că aceste informații se limitează la ceea ce este strict necesar și oferă o listă de exemple. În mod similar, se introduce, de asemenea, o cerință de notificare pentru CSD-urile din țările terțe care au oferit servicii de decontare înainte de intrarea în vigoare a prezentului regulament.

5.2.7 Servicii auxiliare de tip bancar

În primul rând, articolul 1 punctul 13 modifică articolul 40 alineatul (2) din CSDR, iar articolul 1 punctul 17 litera (a) modifică articolul 54 alineatul (2) litera (b) din CSDR pentru a introduce posibilitatea ca CSD-urile autorizate să furnizeze servicii auxiliare de tip bancar CSD-urilor care nu au obținut această autorizație și care, prin urmare, nu pot deconta în anumite monede peste anumite sume în cazul în care nu au acces la banca centrală relevantă.

Articolul 1 punctul 17 litera (b) modifică formularea introductivă de la alineatul (4), permițând astfel CSD-urilor să solicite furnizarea de servicii auxiliare de tip bancar nu numai de la instituțiile de credit desemnate, ci și de la alte CSD-uri care au fost autorizate să furnizeze astfel de servicii în temeiul articolului 54 alineatul (3), indiferent dacă CSD-urile respective fac sau nu parte din același grup corporativ. În acest sens, articolul 1 punctul 17 litera (b) elimină articolul 54 alineatul (4) litera (c) din CSDR, eliminând astfel interdicția ca instituțiile de credit desemnate să nu poată oferi servicii de tip CSD de bază.

În al doilea rând, articolul 1 punctul 17 litera (c) modifică articolul 54 alineatul (5) din CSDR, care prevedea un prag specific în CSDR sub care CSD-urile puteau utiliza o instituție de credit pentru servicii bancare. Pentru a calibra în mod adecvat acest prag și în vederea gestionării riscurilor financiare, articolul 1 punctul 17 litera (d) introduce un mandat pentru ABE, în cooperare cu SEBC și ESMA, de a elabora proiecte de standarde tehnice de reglementare, care să fie adoptate de Comisie și care să stabilească un prag adecvat sub care serviciile auxiliare de tip bancar să poată fi furnizate de instituțiile de credit, inclusiv standardele prudențiale și de gestionare a riscurilor relevante, atenuând riscurile potențiale ca urmare a modificării pragului.

În cele din urmă, articolul 1 punctul 19 modifică articolul 59 alineatul (4) din CSDR pentru a asigura cerințe prudențiale adecvate, garantând coerența cu alte acte legislative aplicabile sau formulând mai explicit anumite cerințe pentru a asigura coerența în materie de supraveghere sau a specifica o serie de aspecte mai puțin importante în domeniul gestionării riscurilor. În acest sens, litera (a):

(a)modifică articolul 59 alineatul (4) litera (c), sporind caracterul explicit al acestuia și aliniindu-l la standardele de reglementare existente, conform cărora, pentru scenariul de criză de lichiditate, resursele lichide calificate ar trebui menținute în locul resurselor lichide, iar scenariul de criză ar trebui să ia în considerare cei mai mari doi participanți în locul celui mai mare;

(b)modifică articolul 59 alineatul (4) litera (d), clarificând faptul că resursele lichide calificate ar trebui menținute pentru monedele relevante și nu pentru toate monedele;

(c)modifică articolul 59 alineatul (4) litera (e), clarificând faptul că, în cazul în care se utilizează mecanisme de finanțare convenite în prealabil, acestea ar trebui să fie extrem de fiabile. De asemenea, se precizează în mod explicit că, atunci când se utilizează mecanisme similare mecanismelor angajate, acestea ar trebui să respecte același standard de înaltă fiabilitate și să fie stabilite numai cu instituțiile de credit solvabile;

(d)modifică articolul 59 alineatul (4) litera (i), clarificând faptul că un CSD poate converti în fonduri bănești, în loc să „lichideze”, orice garanție reală furnizată de clientul în insolvență și că, în cazul în care se utilizează mecanisme neangajate, CSD-urile ar trebui să fie în măsură să stabilească faptul că orice risc potențial asociat a fost identificat și atenuat. Obiectivul este de a permite mecanisme neangajate, cu condiția existenței unui cadru cuprinzător;

(e)introduce o nouă literă (k) la articolul 59 alineatul (4) pentru a clarifica faptul că CSD-urile ar trebui să acopere riscurile relevante în cadrele lor prudențiale și de gestionare a riscurilor, inclusiv în acordurile de compensare relevante. Acest lucru ar trebui să garanteze că riscurile de credit și de lichiditate legate de acordurile de compensare sunt gestionate în mod corespunzător de CSD-uri. Această cerință ar trebui clarificată suplimentar în standardele tehnice de reglementare existente, elaborate de ABE în conformitate cu articolul 59 alineatul (5).